રોયલ ચેલેન્જર્સ બેંગલુરુઃ જ્યારે એક સમયે એવું લાગતું હતું કે કદાચ આ ટીમની માલિકી ધરાવતી કંપનીની જેમ તેની ટીમનું નસીબ પણ રુઠી ગયું છે, પરંતુ આ ટીમે જોરદાર વાપસી કરી. કેપ્ટન વિરાટ કોહલી અને એબી ડિવિલિયર્સની વિસ્ફોટક બેટિંગના દમ પર પાછલી સાતમાંથી છ મેચ આરસીબીએ જીતી લીધી. તેણે અંતિમ તબક્કામાં બેટિંગ ઉપરાંત બોલિંગમાં પણ સારું પ્રદર્શન કર્યું અને વિરાટના નેતૃત્વ હેઠળની આ ટીમે ૧૪માંથી આઠ મેચ જીતી લઈને ૧૬ પોઇન્ટ સાથે પોઇન્ટ ટેબૂલમાં બીજું સ્થાન હાંસલ કર્યું.